
Către,

Comisia pentru sănătate şi familie
AVIZ

asupra propunerii legislative privind înfiinţarea, organizarea şi funcţionarea 
Autorităţii Naţionale pentru Produse Aromatice şi de Sinteză

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă privind înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză,  transmisă cu adresa nr. Pl.x 472 din 27 iunie 2011  şi înregistrată sub nr.24/433/29.06.2011.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Consiliul Legislativ, cu avizul nr.371/28.03.2011, a avizat favorabil propunerea legislativă sus menţionată.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut propunerea legislativă privind înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză, în şedinţa din               7 septembrie 2011. 

Faţă de cele de mai sus, membrii comisiei au hotărât în unanimitate  avizarea negativă a propunerii legislative privind înfiinţarea, organizarea şi funcţionarea Autorităţii Naţionale pentru Produse Aromatice şi de Sinteză.

În raport cu obiectul şi conţinutul său, propunerea legislativă face parte din categoria legilor ordinare.

           PREŞEDINTE, 


                       SECRETAR,

    Dr. ing. Stelian FUIA

                                Vasile MOCANU
Expert, Ioana  GOŢA      

